กรมสุขภาพจิต ประสานกระทรวงมหาดไทย ขยาย Mental health check in ประชาชนใช้เป็นเครื่องมือประเมินตนเองและสร้างวัคซีนทางใจ
พญ.พรรณพิมล วิปุลากร อธิบดีกรมสุขภาพจิต กล่าวว่า จากการติดตามภาวะความเครียด วิตกกังวลของประชาชนเกี่ยวกับสถานการณ์การแพร่ระบาดโรคโควิด-19  ในรอบใหม่นี้ พบว่าค่อนข้างทรงตัว ไม่สูงเท่ารอบที่ผ่านมา เพราะประชาชนน่าจะเริ่มเข้าใจเรื่องการระบาดของโรคว่าเกิดขึ้นได้ อย่างไรก็ตาม กรมสุขภาพจิต ยังคงเดินหน้าสร้างวัคซีนทางใจให้ประชาชนต่อเนื่อง โดยร่วมมือกระทรวงมหาดไทย วางระบบ Mental health check in ในพื้นที่ทั่วประเทศ ให้ประชาชนใช้ประเมินความเครียดของตนเอง ที่ผ่านมาทำแล้วกว่า 2,000 ตำบลและจะขยายให้ครอบคลุมมากขึ้นชวนประชาชนประเมินภาวะสุขภาพจิตตนเองผ่านระบบ Mental health check in ของกรมสุขภาพจิต เพื่อให้ทราบว่าตนเองขณะนี้ตัวเองปลอดภัยแค่ไหน เพื่อลดความกังวลใจและให้รู้ว่าตัวเองเกี่ยวข้องกับสถานการณ์ระบาดมากน้อยแค่ไหน ควรปรับการใช้ชีวิตตัวเองอย่างไร เพื่อให้สามารถรับมือกับสถานการณ์ได้ดีขึ้น เลี่ยงกิจกรรมเกิดความเสี่ยง เพื่อความปลอดภัยในการใช้ชีวิต ได้ข้อมูลอย่างพอเหมาะเพื่อจะได้ไม่ตระหนกเกินไปในสถานการณ์แบบนี้